CELEX: 62013CA0400
Language: el
Date: 2014-12-18 00:00:00
Title: Συνεκδικασθείσες υποθέσεις C-400/13 και C-408/13: Απόφαση του Δικαστηρίου (τρίτο τμήμα) της 18ης Δεκεμβρίου 2014 [αιτήσεις του Amtsgericht Düsseldorf και του Amtsgericht Karlsruhe (Γερμανία) για την έκδοση προδικαστικής αποφάσεως] — Sophia Marie Nicole Sanders, εκπροσωπούμενη από τη Marianne Sanders, κατά David Verhaegen (C-400/13), Barbara Huber κατά Manfred Huber (C-408/13) (Προδικαστική παραπομπή — Χώρος ελευθερίας, ασφάλειας και δικαιοσύνης — Συνεργασία σε αστικές υποθέσεις — Κανονισμός 4/2009 — Άρθρο 3 — Αρμοδιότητα επί αγωγής με αντικείμενο υποχρέωση διατροφής, ασκηθείσας κατά προσώπου το οποίο κατοικεί εντός άλλου κράτους μέλους — Εθνική κανονιστική ρύθμιση θεσπίζουσα συγκέντρωση αρμοδιοτήτων)

23.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/8
            
         Απόφαση του Δικαστηρίου (τρίτο τμήμα) της 18ης Δεκεμβρίου 2014 [αιτήσεις του Amtsgericht Düsseldorf και του Amtsgericht Karlsruhe (Γερμανία) για την έκδοση προδικαστικής αποφάσεως] — Sophia Marie Nicole Sanders, εκπροσωπούμενη από τη Marianne Sanders, κατά David Verhaegen (C-400/13), Barbara Huber κατά Manfred Huber (C-408/13)
   (Συνεκδικασθείσες υποθέσεις C-400/13 και C-408/13) (1)
   
   ((Προδικαστική παραπομπή - Χώρος ελευθερίας, ασφάλειας και δικαιοσύνης - Συνεργασία σε αστικές υποθέσεις - Κανονισμός 4/2009 - Άρθρο 3 - Αρμοδιότητα επί αγωγής με αντικείμενο υποχρέωση διατροφής, ασκηθείσας κατά προσώπου το οποίο κατοικεί εντός άλλου κράτους μέλους - Εθνική κανονιστική ρύθμιση θεσπίζουσα συγκέντρωση αρμοδιοτήτων))
   (2015/C 065/11)
   Γλώσσα διαδικασίας: η γερμανική
   
      Αιτούντα δικαστήρια
   
   Amtsgericht Düsseldorf, Amtsgericht Karlsruhe
   
      Διάδικοι στις υποθέσεις των κυρίων δικών
   
   Sophia Marie Nicole Sanders, εκπροσωπούμενη από τη Marianne Sanders (C-400/13), Barbara Huber (C-408/13)
   
      κατά
   
   David Verhaegen (C-400/13), Manfred Huber (C-408/13)
   
      Διατακτικό
   
   Το άρθρο 3, στοιχείο β', του κανονισμού (ΕΚ) 4/2009 του Συμβουλίου, της 18ης Δεκεμβρίου 2008, για τη διεθνή δικαιοδοσία, το εφαρμοστέο δίκαιο, την αναγνώριση και εκτέλεση αποφάσεων και τη συνεργασία σε θέματα υποχρεώσεων διατροφής, έχει την έννοια ότι αντιτίθεται σε εθνική κανονιστική ρύθμιση όπως η επίμαχη στην κύρια δίκη, η οποία θεσπίζει συγκέντρωση των δικαιοδοτικών αρμοδιοτήτων επί θεμάτων διασυνοριακής διατροφής υπέρ πρωτοβαθμίου δικαστηρίου το οποίο είναι αρμόδιο για την περιφέρεια της έδρας του εφετείου, εκτός αν ο κανόνας αυτός συντελεί στην υλοποίηση του σκοπού της ορθής απονομής της δικαιοσύνης και προστατεύει το συμφέρον των δικαιούχων διατροφής, ευνοώντας συγχρόνως την αποτελεσματική είσπραξη των αξιώσεων αυτών, πράγμα το οποίο πάντως οφείλουν να ελέγξουν τα αιτούντα δικαστήρια.
   
      (1)  ΕΕ C 274 της 21.9.2013.